ฟ้าผ่ากลางทุ่ง 2 พี่น้องเลี้ยงวัวถูกกระแสไฟ คนพี่ดับ คนน้องสาหัส
ฟ้าพิโรธ ผ่าลงกลางทุ่งนา 2 พี่น้องเคราะห์ร้าย ยืนเลี้ยงวัวกลางทุ่ง คนพี่โดนไฟเผาจนร่างไหม้เกรียมดับคาที่ ส่วนคนน้องอาการสาหัสเมื่อเวลา 11.00 น.วันที่ 11 พ.ค.63 ร.ต.อ. มหาราช เผ่าบ้านฝาง รอง สว.สอบสวน สภ.กันทรลักษ์ จ.ศรีสะเกษ พร้อมด้วย เจ้าหน้าที่งานป้องกันบรรเทาสาธารณภัย อบต.ตระกาจ ไปตรวจที่เกิดเหตุหลังจากทราบว่า มีฟ้าผ่าทำให้มีผู้เสียชีวิต 1 ราย บาดเจ็บนำส่ง โรงพยาบาลกันทรลักษ์ 1 ราย ผู้เสียชีวิต ทราบชื่อ คือ นาย บัวพันธ์ สอนจิตร อายุ 52 ปี บ้านเลขที่ 85 หมู่ 5 บ้านทุ่งกอก ต.ตระกาจ และน้องชายคือ นายสมหวัง สอนจิตร อายุ 50 ปี อาการสาหัสหน่วยกู้ภัยนำส่งโรงพยาบาลกันทรลักษ์ เหตุเกิดที่โล่งกลางทุ่งนาบ้านตระกาจ ต.ตระกาจ อ.กันทรลักษ์นายบัวเรียน ตีเงิน เพื่อนบ้านที่อยู่ในเหตุการณ์ เล่าว่า ตนนั่งอยู่เถียงนา ช่วงนั้นฝนกำลังจะตกโดยมีฟ้าร้องมาแต่ไกล จู่ๆ ก็มีสายฟ้าผ่าลงใส่ตัวผู้เสียชีวิตที่กำลังยืนเลี้ยงวัวอยู่ และน้องชายยืนอยู่ห่างออกไปประมาณ 5 เมตร ก็ถูกสายฟ้าผ่าจนล้มลงได้รับบาดเจ็บด้วย ซึ่งผู้ตายไม่มีโทรศัพท์ มีแต่มีดพับปอกผลไม้ 1 เล่ม และมีร่มกันฝนที่ไม่ได้กางอยู่ในมือผู้ตาย ร่มมีรอยไหม้ หน่วยกู้ภัยได้รีบนำผู้บาดเจ็บส่งโรงพยาบาลกันทรลักษ์ ส่วนผู้ตายนำเข้าบ้านเพื่อตั้งบำเพ็ญกุศลตำรวจสันนิษฐานว่า ขณะเกิดเหตุ ได้มีฟ้าร้องฟ้าคะนอง ผู้ตายอยู่ในที่โล่งแจ้ง และร่มที่ถือ มีคันร่มและโครงเป็นเหล็กน่าจะเป็นสื่อทำให้เกิดฟ้าผ่า หลังตรวจสภาพศพแล้วไม่มีญาติติดใจในการเสียชีวิตจึงมอบศพให้นำไปบำเพ็ญกุศลตามประเพณีต่อไป.
ฟ้าพิโรธ ผ่าลงกลางทุ่งนา 2 พี่น้องเคราะห์ร้าย ยืนเลี้ยงวัวกลางทุ่ง คนพี่โดนไฟเผาจนร่างไหม้เกรียมดับคาที่ ส่วนคนน้อง อาการสาหัส
ฟ้าผ่า,ฟ้าผ่า2พี่น้อง,เลี้ยงวัว,ไฟผ่ากลางทุ่ง,ฟ้าพิโรธ,ศรีสะเกษ,ข่าวทั่วไป